Resensie van Die Son Kom Op – Louis B Rautenbach Skrywer/Author
July 6, 2017 Wolfy Blog, Resensies 0
dieselfde geslag seksuele orientering Saarkie - Tarentaal Teater
Adèle Fouché– kitaar, mondfluitjie en hoofsanger (BA Musiek Universiteit van Pretoria)
Erika Pretorius – baskitaar en klawerboard en agtergrondstem (COPA Klawerbord en baskitaar)
SAARKIE het die afgelope tien jaar diep spore kom trap in die Suid-Afrikaanse musiekbedryf en kan deesdae beskryf word as die land se gunsteling vroulike rockgroep. Hierdie Ghoema (Beste Rock- Album van die Jaar, Beste Album deur ’n Groep of Duo, Groep van die Jaar)- en SAMA (Beste Rock- Album)-benoemde trio is self verantwoordelik vir elke aspek van hulle musiek en bied aan luisteraars ’n eiesoortige, energieke, bars-uit-jou-nate-musiekstyl wat getuig van hulle talent, passie en sinergie. Hulle funky elektries-akoestiese ritmes, solos en verhoogpersoonlikheid laat gehore van alle ouderdomme nader staan om saam te dans.
SAARKIE doen ook gereeld radio-onderhoude en het tot al luisteraars in Nieu-Seeland met hulle talent en musiekvideo’s beïndruk.
Al drie is afkomstig van die Oos-Rand maar is woonagtig in Pretoria
Identiteit, hul tweede album, het in Maart 2011 die lig gesien. Die album verteenwoordig selfvertroue en moedig die luisteraar aan om sy of haar eie identiteit te vind en uit te leef”, sê SAARKIE. Die album bevat ook ’n snit wat deur die land se bekendste rocker, Jan Blohm, geskryf is. Nader Aan My is baie positief deur ontvang en het sommer van die begin af die trefferleer geklim. “Dit was absolute eer en hoogtepunt vir ons om saam met so ’n groot kunstenaar soos Jan Blohm te werk en geassosieer te word. Ons is baie opgewonde oor die liedjie en dit pas perfek in by SAARKIE se vibe,” sê die meisies.
Album nommer drie, Reisiger, is in Maart 2015 vrygestel en word beskou as hulle beste album tot op datum.
Vyf van die album se snitte word gereeld oor die radio gehoor en die titelsnit was nommer een op die Wild Coast FM Top 40-treffersparade, terwyl die enkelsnit, Kamers van my Hart, tans derde is op dieselfde trefferslys. Laasgenoemde was oop op die Skole Top 10 en die musiekvideo het ook reeds ’n draai gemaak op kykNET se Top 20.